Diari Oficial de la Generalitat Valenciana


Sumari del DOGV 3895, del 12-12-2000 (2000/10071)

RESOLUCIÓ de 10 de novembre de 2000, del conseller de Benestar Social, per la qual es modifiquen els crèdits que financen els serveis socials regulats en l'Ordre de 15 de desembre de 1999 i determinats per la Resolució de 7 de febrer de 2000.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3895

Data del DOGV
:   12-12-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/10136


Data del document
:   10-11-2000

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * servei social
    * ajuda pública
    * suport econòmic
    * tercera edat

RESOLUCIÓ de 10 de novembre de 2000, del conseller de Benestar Social, per la qual es modifiquen els crèdits que financen els serveis socials regulats en l'Ordre de 15 de desembre de 1999 i determinats per la Resolució de 7 de febrer de 2000. [2000/X10000]
  
En data 15 de desembre de 1999 es va dictar l'Ordre de la Conselleria de Benestar Social, per la qual es regulaven i es convocaven ajudes en matèria de Serveis Socials per a 2000 (DOGV núm. 3.660, de 5 de gener del 2000).
  
L'esmentada ordre va ser tramitada pel procediment anticipat, segons que disposa l'Ordre de 26 de setembre de 1994, de la Conselleria d'Economia i Hisenda, per la qual cosa el finançament de les ajudes allí regulades va quedar condicionat a l'aprovació dels crèdits corresponents per mitjà de la Llei de Pressupostos per a 2000 en les Corts Valencianes.
  
Una vegada aprovada la Llei 10/1999, de la Generalitat Valenciana, de Pressupostos per a l'exercici 2000, en aplicació del que estableix la disposició transitòria de l'ordre precitada, i d'acord amb el número 11 de l'article 47 de la Llei d'Hisenda Pública, text refós, es va procedir, per mitjà de la Resolució de 7 de febrer de 2000, de la consellera de Benestar Social (DOGV núm. 3.689, de 16 de febrer de 2000), a donar publicitat als crèdits i a les línies de subvenció destinades a finançar els Serveis Socials regulats en l'Ordre de la Conselleria de Benestar Social de 15 de desembre de 1999.
  
Finalment, transcorreguda una part de l'exercici pressupostari, ateses totes les sol·licituds d'ajudes presentades i a la vista de les noves necessitats sorgides, resulta necessària una nova redistribució dels crèdits i cal minorar una línia de subvenció per a la qual no hi ha expedients pendents de tramitació.
  
Per tant, en base l'exposat i en compliment de l'últim paràgraf de la resolució citada, resolc:
  
Primer
  
Modificar la quantia del crèdit destinat a finançar l'Ordre de 15 de desembre de 1999, de la línia de subvenció que a continuació es detalla:
  
Denominació: Serveis Socials Especialitzats Tercera Edat.
  
- Línia de subvenció: 1326 € 404/00
  
- Consignació pressupostària: minoració de 2.931.998 PTA, i passa de 839.292.049 PTA a 769.519.330 PTA.
  
Segon
  
Publicar aquesta resolució en el Diari Oficial de la Generalitat Valenciana.